**ELŐTERJESZTÉS**

Bonyhád Város Képviselő - testületének 2018. szeptember hó 6. nap

rendes/rendkívüli testületi ülésére

|  |  |
| --- | --- |
| Tárgy: | Solymár Imre Város Könyvtár igazgatójának megbízása |
| Előterjesztő: | Filóné Ferencz Ibolya polgármester |
| Előterjesztést készítette: | Dr. Márton Antal |
| Előterjesztés száma: | 133. sz. |
| Mellékletek száma: | - |
| Előzetesen tárgyalja: | Humán Bizottság |
| Az előterjesztés a jogszabályi feltételeknek megfelel: | Dr. Puskásné Dr. Szeghy Petra jegyző |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést  | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Filóné Ferencz Ibolya polgármester |

Tisztelt Képviselő-testület!

Bonyhád Város Önkormányzatának fenntartásában működő Solymár Imre Városi Könyvtár ideiglenes vezetésével, Schnell-Nagy Erikát bízta meg 146/2017 (VII. 6.) számú határozatával.

Bonyhád Város Önkormányzata 123/2018.(VI.28.) számú határozatában pályázatot írt ki a Solymár Imre Városi Könyvtár igazgatói állásának betöltésére. A pályázati felhívást a Nemzeti Közigazgatási Intézet „Közigállás” portálján és Bonyhád város honlapján közzétettük. A pályázati kiírás a jogszabályi feltételeknek megfelelően történt.

A nyitva álló határidőn belül egy pályázat, Schnell-Nagy Erika pályázata érkezett be. A pályázati anyag a jegyzői irodában megtekinthető.

A közalkalmazottak jogállásáról szóló 1992. évi XXXIII. törvény végrehajtásáról a művészeti, a közművelődési és a közgyűjteményi területen foglalkoztatott közalkalmazottak jogviszonyával összefüggő egyes kérdések rendezéséről szóló 150/1992. (XI. 20.) Korm. rendelet (továbbiakban: rendelet) 6/B.§ (5) bekezdése értelmében a városi könyvtárban magasabb vezető beosztás ellátásával kizárólag olyan közalkalmazott bízható meg, akirendelkezik szakirányú felsőfokú végzettséggel és szakképzettséggel, vagy nem szakirányú felsőfokú végzettséggel és szakképzettséggel, valamint OKJ szerinti segédkönyvtáros szakképesítéssel, és végzettségének és szakképzettségének és egyben az intézmény alaptevékenységének megfelelő jogviszonyban legalább öt éves szakmai gyakorlatot szerzett.

A pályázó könyvtárosi főiskolai képzettséggel, valamint könyvtáros asszisztensi szakképesítéssel, könyvtári vezetési ismeretekkel, valamint az előírt gyakorlattal is rendelkezik.

A Kjt.20/A § (6)bekezdés szerint jogszabály eltérő rendelkezése hiányában magasabb vezetői beosztásra kiírt pályázat esetén a pályázót a pályázati határidő lejártát követő huszonegy napon belül a kinevezési, megbízási jogkör gyakorlója által létrehozott legalább háromtagú, a betöltendő munkakör feladatait érintően szakértelemmel rendelkező bizottság hallgatja meg, melynek nem lehet tagja - a helyi önkormányzati képviselő-testület tagja kivételével - a kinevezési, megbízási jogkör gyakorlója. A kinevezési, megbízási jogkör gyakorlója a bizottság írásba foglalt véleményét mérlegelve a pályázati határidő lejártát követő

a) hatvan napon belül, vagy

b) első ülésén, ha e jogot testület gyakorolja,

dönt a közalkalmazotti jogviszony létesítéséről, illetve a vezetői megbízásról. Egyebekben a pályázat elbírálásának rendjét a munkáltató határozza meg.

A Rendelet. 7. § (6) bekezdése szerint a bizottság tagja a Közalkalmazotti Tanács, illetve a reprezentatív szakszervezet által delegált egy-egy tag, továbbá egy országos szakmai szervezet képviselője is.

A megalakult bizottság tagjai: Liebhauser János (Illyés Gyula Megyei Könyvtár igazgatója), Kersák Tamás (Humán Bizottság elnöke) és Matisz Nóra. A bizottság 2018. augusztus 22-én 11 órakor tartotta a személyes meghallgatást. A beérkezett pályázatok véleményezéséről készült jegyzőkönyv a jegyzői irodán megtekinthető.

A bizottság a pályázatot áttanulmányozta, és egyhangúan támogatta Schnell-Nagy Erika pályázatát

Fentiek alapján javaslom, hogy a tisztelt Képviselő-testület a Solymár Imre Városi Könyvtárban az igazgatói feladatok ellátásával 5 évre bízza meg Schnell-Nagy Erikát.

**Határozati javaslat :**

Bonyhád Város Önkormányzatának Képviselő-testülete Magyarország helyi önkormányzatairól szóló 2011. évi CLXXXIX. törvény 41. § (7) bekezdésében és a 42. § 2. pontjában kapott felhatalmazása alapján Schnell-Nagy Erikát 2018. szeptember 7-étől 2023. szeptember 6-ig megbízza a Solymár Imre Városi Könyvtár igazgatói feladatainak ellátásával.

Schnell-Nagy Erika - 1992. XXXIII. törvény 3. számú melléklete szerinti - garantált illetményét a F fizetési osztály 8. fizetési fokozata alapján 180.500 Ft-ban, vezetői pótlékát 45.000 Ft-ban (a pótlékalap 225 %-ában), állapítja meg.

A képviselő-testület felkéri a polgármestert, hogy a vezetői megbízással kapcsolatos munkáltatói feladatokat végezze el.

Határidő: azonnal

Felelős: Filóné Ferencz Ibolya polgármester

Végrehajtásért felelős: Dr. Puskásné Dr. Szeghy Petra jegyző

Bonyhád, 2018. augusztus 27.

 Filóné Ferencz Ibolya

 polgármester